tagħrif miġbur minn John Gafà Għal darba oħra sejjer nikteb dwar wieħed mis-sbatax-il surmast li kellha l-Banda San Filep matul iż-żminijiet: Dan hu s-surmast Salvatore Mallia, li għal tliet darbiet idderieġa lil omm il-baned Maltin u Għawdxin. Dan is-surmast ħa l-bakketta f'idejh mill-1893 sal- 1899, mill-1903 sal-1904 kif ukoll fis-sena 1921; Salvatore, Peter Carmel Mallia, twieled fir- raħal pittoresk tas-Siġġiewi nhar is-Sibt 21 ta' Settembru 1872, minn Nikola Mallia u Rosa nċe Scicluna, fejn ġie mgħammed l-għada l- Hadd fil-knisja parrokkjali. Huwa kellhu ħuħ ieħor, Pietru, li għamel isem fil-qasam arkitettoniku, filwaqt li Salvatore għamel isem fil-qasam mużikali. Fil-fatt, minn tfulitu Salvatore diġà kellu ġibda qawwija lejn il- mużika. Iżda meta huwa wera lill-ġenituri tiegħu x-xewqa sabiex jistudja din l-arti, dawn ma qablux miegħu. Għalhekk tgħallem is- sengħa ta' skarpan. Salvatore ma qatax f qalbu u wera x-xewqa li jitgħallem il-mużika lil nanntu Evanġelista li kienet mill-Gudja. Għalkemm l- ġenituri ta' Mallia baqgħu m'aċċettawx, nanntu xorta waħda qabbditu t-triq biex jistudja l-mużika. Wara ftit taż-żmien hija xtratlu wkoll klarinett bil-moħbi tal-ġenituri. Dan it-tfajjel kien imur jistudja l-mużika u jdoqq il-klarinett f'waħda mill-għelieqi tal- familja sabiex ma jurix lill-ġenituri tiegħu dak li għamlet miegħu nanntu. Salvatore kellu wkoll id-delizzju tal-kaċċa. Nhar il-Ħadd 19 ta' April 1891 iż- żagħżugħ. Salvatore ngħaqad fis-sagrament taż-żwieġ mas-Sinjorina Marianna nċe Aquilina. Huma kellhom ħames ulied: Ġużeppa, Karmenu, Nikola, Nazzareno u Emmanuele. Iż-żagħżugħ Salvatore kien ħalla s- sengħa ta' skarpan u nhar is-Sibt 2 ta' Lulju 1892 ngaġġa bġala gunner mar-riġment tar-Roval Malta Artillerv (RMA). Kien il-Ġimgħa 6 ta' Lulju ta' sentjen wara meta Mallia daħal fil-banda ta' l-istess riġment bl-istrument euphonium. Nhar. il- Ġimgħa 6 ta' Diċembru tas-sena 1904 is-surmast Mallia ngħata promozzjoni ta' Regimental Band Corporal. Imbagħad fis- W sena 1911 huwa ġie ddekorat bil-midalja ta' /. żmien twil li kien ilu fis- servizz kif ukoll kondotta tajba. Fis-sena 1914, Mro. Salvatore Mallia pparteċipa fil- kampanja militari Expeditionarv Force Malta ta' l-Ewwel Gwerra Dinjija. Każin Banda San Nikola — Festa 2005 Fir-riġment, Mallia kien meqjus bħala bniedem ta' servizz, dixxiplina u onestà. Dawn il-karatteristiċi pożittivi ġegħluh ikun maħbub minn kulħadd, tant li għenuh sabiex jilħaq Band Sergeant nhar il-Ħadd 28 ta' Novembru 1920, fejn issokkta jissaħħaħ u jispeċjalizza fl-arti mużikali. Bil-kapaċità li wera f'dan il-qasam mużikali, is-Surgent Mro. Salvatore Mallia ġie fdat bid-direzzjoni ta' l-istess banda tar-riġment, fl-assenza minn Malta tas-Surmast Direttur ta' din il-banda. Wara servizz leali ta' tletin sena lejn il- Kuruna Ingliża u art twelidu Mro. temm il-ħidma tiegħu minn mar-riġment nhar is-Sibt 1 ta' Lulju 1922. Dan is-surmast hekk bravu, barra milli kien ta' widna tajba kien ukoll direttur kapaċi u kkompona ħafna mużika fosthom: intermezzi, preludji, opri, sinfoniji u marċi kemm trijonfali kif ukoll funebri. L-abilità tas-Surmast Mallia fl-arti mużikali għamlitu kompożitur u traskittur mill-aħjar li kien hawn fil-Gżejjer Maltin. Uħud mix-xogħlijiet tiegħu għadhom isebbħu l-Arkivju tas- Soċjetà Mużikali San Filep sal-ġurnata ta' llum. Fost l-aqwa xogħlijiet li kkompona Mro. Isem tas-Silta Mużikali Preludju Sinfoniku Tip ta' Xogħol Mużikali Preludju Sinfoniku Marcia Sinfonica Arranġamenti Mużikali ta' l-istess Surmast jinkludu: Isem tas-Silta Mużikali Cavalleria Rusticana Rigoletto Tip ta' Xogħol Mużikali Grand Selection Grand Selection Każin Banda San Nikola — Festa 2005 Kompożitur Salvatore Mallia serva bħala Surmast Direttur ta' dawn Wara għomor ta' 65 sena, il-Mulej għoġbu jsejjaħ lil Mro. Salvatore Mallia b'mewrta ħesrem nhar il-Ġimgħa l-Kbira fis- 26 ta' Marzu tas-sena 1937. Din ġrat għall- ħabta ta' l-erbgħa u kwart ta' fil-għodu fir- residenza tiegħu 30, Triq San Ġakbu s- Siġġiewi. Kellha tkun biss il-mewt li firditna minn dan il-maħbub surmast. Fil-funeral tiegħu, li sar l-għada s-Sibt, il-Baned San Nikola, L'Isle Adam u L-Unjoni, magħquda f'banda waħda, daqqew marċi funebri mat-toroq tas- Siġġiewi. Għaqdiet Mużikali oħra minn kull lokalità ta' Malta kif ukoll mill-banda reġimentali tal- Lokalità Birkirkara Il-Furjana Il-Ħamrun Ir-Rabat Is-Siġġiewi Iż-Żurrieq Ħal Luqa Ħal Qormi Ħaż-Żebbuġ Valletta (Assistant Surmast) RMA kienu rappreżentati permezz ta' 36 standard. Bosta kuruni tal-ward akkumpanjaw ukoll it-tebut tal-mejjet Surmast u l-isbaħ kuruna kienet dik li ngħatat minn wieħed tallab mill-Belt Valletta, li miegħu Mallia kien ferm karitattiv. Id-difna tiegħu saret fil-knisja parrokkjali tas- Siġġiewi. Il-mewt ta' dan il-mibki Surmast nħasset minn kulħadd, iżda bla dubju mill- għażiża martu Marianna, tant li mietet ħamest ijiem warajh. Nixtieq nirringrazzja lis-Sur F.X. Bezzina kif ukoll lis-Sur Nenu Aqulina tal- materjal siewi li pprovdewli sabiex inkun nista' nikteb din l-istorja dettaljata. FIL-KAŻIN BANDA SAN NIKOLA Dawk it-tfal li jixtiequ jitgħallmu strument tal-banda huma mħeġġa sabiex japplikaw għal-lezzjonijiet tal-mużika. Il-każin joffri dawn il-lezzjonijiet MINGĦAJR ĦLAS darbtejn fil-ġimgħa. Każin Banda San Nikola — Festa 2005